" في قبضة الوجعَار "
بـقلمي: فـاطمة الاسدي
شلون اضيعك وانا روحي الكَاها بيك .
لا تنسون التصويت ومتابعة الحساب والتعليق ؏ كل فقرة فضلًا♥️
—————————
بقيت اباوع لفترة انوب طلعت دخلت للواتساب احجي وي ميقات هيَ راسلتني ولحد ما اجتني رسالة ؏ الواتساب من رقم غريب مكتوب بيها " شعندج هسه كاعدة ومتصلة؟ "
عكدت ملامحي بـ استغراب رقم غريب منو ممكن يكون.. فتحت الرساله وكتبت
-منو؟
-ليش كاعدة لحد الان؟
صفنت كلت شهل التمسلت رجعت دزيت علامة استفهام
-"؟"
-مادام كاعدة نزلي للمطبخ
ما طول وبسرعه دز هاي الرساله واختفى ظهوره شنو نزلي للمطبخ معناته هذا شخص من البيت دخلت ؏ الصورة الي حاطهه الرقم جانت مجرد صورة سوداء خالية ..
الوقت تأخر والدنيا ليل بس قررت انزل اشوف منو .. نزلت ورحت للمطبخ شفت يـامان ابد ما خطر ؏ بالي هوَ تقربت منه انتبهلي وابتسم بهدوء
- يـامان : ها هلو
- مَلكوت : هلا يـامان انتَ الي راسلتني ؏ الواتس ؟
- يـامان : ايي راح اسوي بيض وطماطه اسويلج وياي؟
ابتسمت بخفة وهزيت راسي
- مَلكوت : ايي سوي جواعة مال اواخر الليل هههه
راح جاب من السلة طماطيتين وثلاث بيضات واجه كفيت ردانات بلوزة التراك مالتي ورفعت شعري وحطيت ؏ راسي كبوس البلوزة ونزلت كم خصلة من شعري
اخذت منه الطماطه وحجيت بـ امر
- انطيني اني اكصص طماطه وانتَ روح خدر چاي
- هلو اشتغلت الندارة وعاشت الدور وصارت تتأمر
- سوي واسكُت يلاا
ضحك وضربني ؏ راسي بخفة وراح صدُك يخدر چاي واني كعدت اكصص بضمه وضمير.. خلصت اجه يـامان واخذ مني الطماطه وطلع الطاوة
جبت كاسة وحطيت بيها البيض وحطيت فوكاه شويه ملح وخبطتهن ودرت ارتب الطماطه دوائر وي يـامان تقربت يمه وبديت احطن سويت دويرة طماطه بالطاوة
- يـامان : حركات بركات الست مَلكوت
- مَلكوت : هههاي شغل اديه وحياة عينية تذوق ولن تندم
أنت تقرأ
في قبضة الوجعَارMystery / Thriller
رجلًا ذئبً شيطان مُخيف مُرعب كرعب القبور ! جسد ضخم ينافس الجبال .. وعضلات صلبة كالفولاذ ، شعر طويل غرابي ملامح راهبة وصقراوتين كالبراكين الحامية ... لنختصر كُل ذالك ونقول وجعَار ! أي فقط هَذا ؟ كاره للحُب ! اذن .. هي من ستقع! وبين موجات البحر هُن...